Steinar Johansen (skuespiller)

Steinar Pleim Johansen (født 4. september 1989) er en norsk skuespiller, musiker, tekstforfatter og produsent fra Rognan.

I 2006 startet han sin karriere ved å ta del i TV-serien Alt for Rognan, frem til 2009 turnerte han med revyen med samme navn. Fra 2010 til 2012 spilte han rollen som «Tom Lycke» i TV 2s såpeserie Hotel Cæsar. I tiden før 2015 medvirket Johansen i oppsetninger ved blant annet Det Norske Teater, Edderkoppen teater, Christiania Teater, Drammen teater, Chat Noir teater, Dramatikkens hus og Kulturkirken Jacob.

Johansen arbeidet som produsent for Den kulturelle skolesekken/Kulturtanken (tidligere Rikskonsertene) fra 2016 til 2020. Han har sammen med Rognankompaniet mottatt Gullrute for beste reality og Trygve Hoffs minnepris, og blitt kåret til Årets Nordlending.

Referanser

Eksterne lenker 
 

Norske skuespillere
Skuespillere i Hotel Cæsar
Norske produsenter